text: Kyndil og VÍF vunnu Lionsbikarið
text: #000000
text: Árligu stórsteypadystirnir í hondbólti, har tey bestu farna kappingarár kappast um Lionsbikarið, vórðu spældir í Høllini á Hálsi í gjár.
text: #000001
text: Hjá kvinnum hittust H71 og Kyndil, H71 sum FM-vinnari og Kyndil sum steypavinnari. Kyndil vann dystin sera greitt, úrslitið gjørdist 30-23, eftir at tær vóru frammanfyri 15-6 í hálvleikinum. H71 hevur mist nógvar leikarar í mun til kappingarárið í fjør, meðan bulurin á kyndlaliðnum er hin sami. Hetta kom til sjóndar í dystinum, har royndara Kyndlaliðið hevði fleiri streingir at spæla uppá.
text: #000002
text: Hjá monnum hittust steypavinnarnir og FM-vinnararnir úr H71, VÍF luttók við at vera nr. 2 í landskappingini. Dysturin gjørdist ongantíð spennandi, tí vestmenningar settu seg á dystin beinan vegin og løgdu seg tíðliga fram um við fleiri málum. Úrslitið gjørdist 32-26 til VÍF, eftir at vestmenningar vóru framman fyri 18-11 í hálvleikinum. Eisini hjá monnunum hevur H71 mist nógvar leikarar, meðan VÍF liðið líkist sær sjálvum í mun til kappingarárið í fjør.
text: #000003
text: Hondbóltssambandið og Kemilux hava í dag skrivað undir samstarvsavtalu, har Kemilux verður ein av stórstuðlunum hjá HSF í 2024 og 2025.
text: #000009
text: Bæði H71-kvinnur og Neistakvinnur vunnu annan European Cup dyst í vikuskiftinum. Hjá H71 var hetta tó ikki nokk, tá tær taptu stórt í fyrra dystinum, meðan Neistin vann eftir brotskast kapping.
text: #000012